Návrh nariadenie Európskeho Parlamentu a Rady ktorým sa mení sa dopĺňa nariadenie (ES) č. 1606/2002 o uplatňovaní medzinárodných účtovných noriem s ohľadom na vykonávacie právomoci udelené Komisii /* KOM/2006/0918 v konečnom znení - COD 2006/0298 */





[pic] | KOMISIA EURÓPSKYCH SPOLOČENSTIEV | Brusel, 22.12.2006 KOM(2006) 918 v konečnom znení 2006/0298 (COD) Návrh NARIADENIE EURÓPSKEHO PARLAMENTU A RADY ktorým sa mení sa dopĺňa nariadenie (ES) č. 1606/2002 o uplatňovaní medzinárodných účtovných noriem s ohľadom na vykonávacie právomoci udelené Komisii (predložená Komisiou) 2006/0298 (COD) Návrh NARIADENIE EURÓPSKEHO PARLAMENTU A RADY ktorým sa mení sa dopĺňa nariadenie (ES) č. 1606/2002 o uplatňovaní medzinárodných účtovných noriem s ohľadom na vykonávacie právomoci udelené Komisii EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 95 ods. 1, so zreteľom na návrh Komisie[1], so zreteľom na stanovisko Európskeho hospodárskeho a sociálneho výboru[2], konajúc v súlade s postupom stanoveným v článku 251 zmluvy, keďže: 1. Nariadením (ES) č. 1606/2002[3] sa stanovuje, že je nutné prijať určité opatrenia v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[4]. 2. Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou, ktorý sa má uplatňovať pri implementácii opatrení všeobecného rozsahu, ktorých cieľom je zmeniť a doplniť prvky základného nástroja prijatého podľa postupu uvedeného v článku 251 zmluvy, ktoré nemajú zásadný význam, okrem iného vypustením niektorých z týchto prvkov alebo doplnením tohto nástroja o nové prvky, ktoré nemajú zásadný význam. 3. Podľa spoločného vyhlásenia Európskeho parlamentu, Rady a Komisie[5] o rozhodnutí 2006/512/ES sa musia nástroje, ktoré sú už účinné, prispôsobiť v súlade s príslušnými postupmi. V uvedenom vyhlásení sa uvádza zoznam nástrojov, ktoré by mali byť prioritne upravené, vrátane nariadenia (ES) č. 1606/2002. 4. Predovšetkým by mala byť Komisii udelená právomoc rozhodnúť o uplatniteľnosti medzinárodných účtovných noriem v rámci Spoločenstva. Keďže príslušné opatrenia majú všeobecný rozsah a ich cieľom je doplniť smernicu (ES) č. 1606/2002 o nové prvky, ktoré nemajú zásadný význam, mali by byť tieto opatrenia prijaté v súlade s regulačným postupom s kontrolou uvedeným v článku 5a rozhodnutia 1999/468/ES. 5. Môže nastať situácia, keď EÚ nebude môcť podľa nového postupu prijať novovydané účtovné normy, zmeny a doplnenia existujúcich účtovných noriem alebo interpretácie existujúcich účtovných noriem do konca kalendárneho roka. Toto by mohlo mať negatívny dosah na vnímanie investorov, a teda na dôveru, pretože spoločnosti musia v takom prípade naďalej uplatňovať staršie účtovné normy alebo interpretácie, ktoré sa medzičasom už stali neplatnými. Z dôvodov naliehavosti je za takýchto okolností potrebné umožniť Komisii prijať opatrenia na účely implementácie nariadenia 1606/2002 podľa postupu stanoveného článkom 5a ods. 6 rozhodnutia 1999/468/ES. 6. Nariadenie (ES) č. 1606/2002 by sa preto malo zodpovedajúcim spôsobom zmeniť a doplniť. PRIJALI TOTO NARIADENIE: Článok 1 Nariadenie 1606/2002 sa mení a dopĺňa takto: (1) Článok 3 ods. 1 sa mení a dopĺňa takto: a) text „v súlade s postupom, ktorý je stanovený v článku 6 ods. 2“ sa vypúšťa; b) dopĺňa sa nasledujúca veta: „Tie opatrenia, ktorých cieľom je prostredníctvom doplnenia zmeniť a doplniť prvky tohto nariadenia, ktoré nemajú zásadný význam, sa prijímajú v súlade s regulačným postupom s kontrolou uvedeným v článku 6 ods. 2.“ (2) Článok 6 sa mení a dopĺňa takto: a) odsek 2 sa nahrádza takto: „2. Pokiaľ sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na ustanovenia článku 8 uvedeného rozhodnutia.“ „Vo výnimočných a náležite odôvodnených prípadoch a z vážnych naliehavých dôvodov môže Komisia uplatniť článok 5a ods. 1, 2, 4 a 6 rozhodnutia 1999/468/ES.“ b) odsek 3 sa vypúšťa. Článok 2 Toto nariadenie nadobúda účinnosť […] dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Európsky parlament Za Radu predseda predseda [1] Ú. v. EÚ C […], […], s. […]. [2] Ú. v. EÚ C […], […], s. […]. [3] Ú. v. ES L 243, 11.9. 2002, s.1. [4] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11). [5] Ú. v. EÚ C 255, 21.10.2006, s. 1.